Document ID: /roh_data/filtered/fineweb-2-filterrobots_roh.jsonl.gz/17958

En la cuppa mundiala da mountainbike n’è Nino Schurter percunter betg da batter en questa stagiun. Da las tschintg cursas da fin qua ha il campiun olimpic e mundial gudagnà tuttas tschintg. Uschia ha il Sursilvan gudagnà la cuppa mundiala anticipadamain.
Surpraisa tar las dunnas
Er tar las dunnas n’ha betg la favorita gudagnà: Jolanda Neff ha stuì sa cuntentar cun il segund plaz a Muttenz davos la victura Sina Frei, la campiunessa europeica da las U23. Terza è vegnida Alessandra Keller.
Per Jolanda Neff va uschia ina bella seria a fin. Las davosas 15 giadas ch'ella è stada da la partida ad ina cursa da la cuppa svizra ha ella adina gudagnà, fin oz.
Vital Albin tar ils U23
Malgrà che Nino Schurter n’ha per quella giada betg gudagnà ha ses Club da velo Surselva tuttina dastgà sa legrar d'ina victoria. Vital Albin che vegn sco Schurter da Tersnaus ha gudagnà en la categoria dals U23. Andrin Beeli da Sagogn è vegnì novavel ed Ursin Spescha da Sevgein 23avel.
Prova generala per Cairns
La cursa da la cuppa svizra a Muttenz è stada il davos test serius per ils mountainbikers svizzers. En 10 dis partan Nino Schurter, Jolanda Neff, Vital Albin ed ils ulteriurs mountainbikers en direcziun da l’Australia. A Cairns emprova Schurter da defender ses titel da campiun mundial. I fiss ses sisavel titel.
Sportissimo 17:00